Rosângela Lula da Silva

**Rosângela Lula da Silva**, jaiotzez **Rosângela da Silva** (União da Vitória, 1966ko abuztuaren 27a), ***Janja***  ezizenez ere ezaguna, brasildar soziologoa eta Langileen Alderdiko kidea da. 2023ko urtarrilaren 1etik aurrera, Brasilgo lehen dama da, Luiz Inácio Lula da Silva presidentearen emazte izanik.

## Bizitza 
### Familia eta haurtzaroa 
União da Vitória hirian jaio zen, Paraná estatuan, Santa Catarinaren mugatik gertu. José Clóvis da Silva merkatariaren eta Vani Terezinha Ferreira etxekoandrearen alaba da eta neba zaharrago bat du, Luiz Claudio da Silva publizitate-eragilea. Janjak hamar egun baino ez zituela, familia Curitibara joan zen bizitzera. 1984an gizarte-zientziak ikasten hasi zen Paranáko Unibertsitate Federalean eta bertako ikasle mugimenduan parte hartu zuen. Ez zuen arrakasta handirik lortu hirugarren urtera arte eta ikasketak etetea erabaki zuen, baina geroago jarraitu zituen eta 1991n graduatu zen.

1995-1996 urteetan, Curitibako udaletxean zuen lana utzita, irakasle-kolaboratzaile gisa lan egin zuen Ponta Grossako Estatu Unibertsitateko Gizarte Zerbitzuen Sailean. 

Curitibara itzuli ondoren, Langileen Alderdiko zuzendaritzan jardun zuen Paranáko Batzar Legegilean. Curitiban, Gizarte Kudeaketa eta Iraunkortasuneko masterra egin zuen Universidade Positivon.

2001-2003 urteetan CHROMA Engenharia enpresan lan egin zuen. 

2005eko urtarrilaren 1ean Itaipu Binacional presa hidroelektrikoan hasi zen lanean. Han zuzendari nagusiaren laguntzaile izan zen, baita garapen iraunkorreko programen koordinatzailea ere. 2012tik 2016ra, Rio de Janeironko Eletrobras enpresako aholkularia izan zen. 2016an Itaipura itzuli zen eta 2020ko urtarrilaren 1ean lan hori utzi zuen. 

1990eko hamarkadan Lula da Silva ezagutu zuen. 2018ko apirilean hasi ziren harremanean, presidente ohia 2017ko otsailean bigarrenez alargundu ostean. Elkarrekin jarraitu zuten Lula ustelkeriagatik eta dirua zuritzeagatik atxilotu eta espetxeratu zutenean 2018ko apirilean. 

2019ko azaroaren 8an, Lula askatu zutenean, berak eta Janjak iragarri zuten ezkon-hitza eman ziotela elkarri. 2022ko maiatzaren 17an, hurrengo egunean ezkonduko zirela iragarri zuten, eta maiatzaren 18an ezkondu ziren São Paulon, Angélico Sândalo Bernardino apezpikuak zuzendutako zeremonia katolikoan.

### Erlijioa 
Fede zehatz baten jarraitzailea denik agerian utzi ez badu ere, afro-brasildar erlijioak praktikatzen ditu, eta *Fantástico* telebista-saioan jakinarazi zuen erlijio intolerantzia pairatu zuela horregatik. Meza katolikoetan ere emozionatu egiten dela esan zuen. 2022ko urrian, hauteskundeen lehen itzuliko emaitzak zirela eta, Círio de Nazaré manifestazio katolikoa bisitatu zuen Paráko Belém hiriburuan. 

### Brasilgo lehen dama 
2023ko urtarrilaren 1ean, Brasilgo 38. lehen dama bihurtu zen, Luiz Inácio Lula da Silva presidentearen hirugarren agintaldian. Inaugurazio ekitaldian, urre koloreko txaketa eta prakak jantzita agertu zen.

Senarrarekin batera, bilera eta ekitaldi ofizial askotan parte hartzen du. Emakumeen eskubideen defendatzailea ere bada.

2023ko abenduan, Twitter (X) sare sozialen plataforma salatuko zuela esan zuen, bere kontua pirateatu ostean. Twitterren jabea den Elon Muskek erantzun zion: «Ez dago argi nola norbait haren posta elektronikoko pasahitza zein den igartzea gure ardura den».

## Sariak eta ohoreak 
### Brasilgoak 
* 
* Tiradentes domina (2023ko otsailaren 6a)
* Bertha Lutz diploma (2023ko martxoaren 8a)

### Atzerrikoak 
* 
* 
* 

## Iruditegia 

Fitxategi:01.01.2023 - Solenidade de Posse Presidencial 39º presidente do Brasil (52622116703).jpg|Lula da Silva eta Janja inaugurazio ekitaldian, presidentearen Rolls-Royce autoan (2023ko urtarrilaren 1a)
Fitxategi:23.01.2023 - Reunião com o Presidente da República Argentina, Alberto Fernández - 52643952597.jpg|Janja, Lula, Alberto Fernández eta Fabiola Yáñez Etxe Arrosan (2023ko urtarrilaren 23a)
Fitxategi:10.02.2023 - Fotografia oficial (52680944002).jpg|Lula, Janja eta Joe Biden Bulego obalean (2023ko otsailaren 10)
Fitxategi:14.03.2023 - Dia Nacional dos Animais (52748462470).jpg|Lula eta Janja Resistência eta Paris txakurrekin (2023ko martxoaren 14a)
Fitxategi:22.04.2023 - Encontro restrito com o Presidente da República Portuguesa, Marcelo Rebelo de Sousa (52837798550).jpg|Janja Henrique Infantearen Ordena jasotzen Portugalen (2023ko apirilaren 22a)
Fitxategi:Buckingham Palace reception (52873675578).jpg|Lula, Janja eta Charles III.a erregea haren koroatze ospakizunetan (2023ko maiatzaren 5a)

## Erreferentziak 
## Kanpo estekak